
Nr. 53472, nr. 526, nr. 757/2023 
 
Domnului Daniel Albu 
daniel.albu80@gmail.com 
Stimate domnule Albu,  
Referitor la petițiile înregistrate la Agenţia Naţională a Funcţionarilor Publici sub  nr. 53472/19.12.2022, 526/05.01.2023, nr. 757/06.01.2023, vă comunicăm următoarele: 
Obiectul solicitării    
  Punct de vedere privind deținerea de către administratorul public al unui municipiu a calității de contrasemnatar al rapoartelor de evaluare a performanțelor profesionale individuale ale funcționarilor publici din cadrul primăriei unității administrativ-teritoriale respective.   Cadrul legal 
        Atribuțiile Agenției Naționale a Funcționarilor Publici sunt prevăzute de art. 401          alin. (1) din O.U.G. nr. 57/2019 privind Codul administrativ, cu modificările și completările ulterioare, dispozițiile legale menționate determinând o competență specializată, în baza căreia Agenția este abilitată să formuleze puncte de vedere în domeniul funcției publice și al funcționarilor publici.  
        Potrivit art. 152 alin. (1) din actul normativ anterior invocat, viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. 
        Administratorul public îşi desfăşoară activitatea în baza unui contract de management, potrivit art. 244 din O.U.G. nr. 57/2019, cu modificările și completările ulterioare. În baza contractului de management, administratorul public poate îndeplini atribuţii de coordonare a unor compartimente ale aparatului de specialitate sau a serviciilor publice de interes local, respectiv judeţean, după caz, în conformitate cu art. 244 alin. (5) din actul normativ invocat.         Metodologia pentru realizarea procesului de evaluare a performanţelor profesionale individuale ale funcţionarilor publici este prevăzută în cuprinsul Anexei nr. 6 la O.U.G.          nr. 57/2019, cu modificările și completările ulterioare. 
        Raportul de evaluare a performanţelor profesionale individuale ale funcţionarului public poate fi contrasemnat de către funcţionarul public ierarhic superior evaluatorului, de către înaltul funcţionar public, în cazul în care, potrivit structurii organizatorice a autorităţii ori instituţiei publice, nu există un funcţionar public ierarhic superior evaluatorului şi activitatea compartimentului în care îşi desfăşoară activitatea funcţionarul public evaluat este coordonată de înaltul funcţionar public, sau de către persoana care ocupă funcţia de conducere imediat inferioară celei de conducător al autorităţii sau instituţiei publice, pentru funcţionarii publici aflaţi în coordonarea sau în subordinea directă, potrivit art. 12 alin. (2) din Anexa nr. 6 la O.U.G. nr. 57/2019, cu modificările și completările ulterioare.  
        În situaţia în care, potrivit structurii organizatorice a autorităţii sau instituţiei publice, nu există o persoană care să aibă calitatea de contrasemnatar potrivit celor menționate la paragraful anterior, raportul de evaluare nu se contrasemnează, conform art. 12 alin. (3) din Anexa nr. 6 la O.U.G. nr. 57/2019, cu modificările și completările ulterioare.  

 Concluzii 
        Având în vedere că administratorul public nu se află printre persoanele care pot contrasemna rapoartele de evaluare a performanțelor profesionale individuale ale funcționarilor publici, rezultă că acesta nu poate contrasemna astfel de documente. 
Cu deosebită considerație, 
  p. PREŞEDINTE 
     Vasile-Felix COZMA 

